Νεφέλη

Στην ελληνική μυθολογία, η Νεφέλη σχετίζεται με το μύθο του Φρίξου και της Έλλης.

Η Νεφέλη υπήρξε η θεά της Φιλοξενίας, παρόλο που ευρύτερα γνωστός γι αυτήν ήταν ο Δίας.

Σύμφωνα με τον μύθο την δημιούργησε ο Δίας δίνοντάς της την μορφή της Ήρας προκειμένου να ξεγελάσει τον Ιξίονα. Από την ένωσή τους γεννήθηκαν οι Κένταυροι, τους οποίους βοήθησε η Νεφέλη στη συμπλοκή τους με τον Ηρακλή.

Η Νεφέλη παντρεύτηκε το βασιλιά Αθάμαντα, ο οποίος αργότερα ξαναπαντρεύτηκε την Ινώ. Τα παιδιά του από τον πρώτο του γάμο, ο Φρίξος και η Έλλη, αποτέλεσαν αντικείμενο μίσους από την Ινώ, η οποία ήθελε να δει στο θρόνο τους δικούς της γιους, Κλέαρχο και Μελικέρτη. Μέσω μηχανορραφιών και ψεύτικων χρησμών από το Μαντείο, διατάχτηκε να θυσιαστεί ο Φρίξος, αλλά την τελευταία στιγμή η Νεφέλη έστειλε ένα φτερωτό χρυσό κριάρι, το οποίο έσωσε τα δυο της παιδιά και τα απομάκρυνε πετώντας πάνω από τη θάλασσα. Η Έλλη έπεσε στα νερά του Ελλησπόντου, ενώ ο Φρίξος έφτασε ως την Κολχίδα, όπου χάρισε το Χρυσόμαλλο Δέρας στο βασιλιά Αιήτη και παντρεύτηκε την κόρη του, Χαλκιόπη.

Σύγχρονη κουλτούρα

 * Ένα τραγούδι της Χαρούλας Αλεξίου έχει τίτλο Το τανγκό της Νεφέλης (διασκευή του "Tango to Evora της Loreena McKennitt), το οποίο διηγείται την φανταστική ιστορία της Νεφέλης και πώς έγινε σύννεφο.

Κατηγορία:Πρόσωπα της ελληνικής μυθολογίας

Nefele Nèfele (nimfa) Nefelé Nephele Nephele Néfele Nefele Néphélé Néfele Nefele ネペレー 네펠레 Nefelė Nefele Nefele Нефела Нефела Нефела 涅斐勒